Adam Federici

Adam Jay Federici (sündinud 31. jaanuaril 1985 Nowras) on endine Austraalia jalgpallur (väravavaht).

2003. aastal liitus ta Inglismaa klubiga Wolverhampton Wanderers, kuid klubi põhimeeskonnas ei mänginud ta kordagi. Hooajal 2003–04 mängis Federici Itaalia tugevuselt kolmanda liiga klubis Torres.

2005. aastal naasis Federici Inglismaale, kus mängis klubikarjääri järgmised 15 aastat. 2005. aasta jaanuaris sõlmis ta lepingu Readingiga. Suurem osa aastatest 2005–2008 oli ta Readingist laenul Inglismaa madalamate liigade klubides. Readingi meeskonnas debüteeris hooajal 2005–06 Inglismaa liigakarikavõistlustel. Inglismaa kõrgliigas debüteeris ta Readingi meeskonnas 1. aprillil 2007 mängus Tottenham Hotspuri vastu. 26. detsembril 2008 lõi Federici Inglismaa esiliigas mängus Cardiff City vastu värava. Hooajal 2009–10 tõusis ta Readingi esiväravavahiks. 2015. aastal valiti ta Readingi hooaja parimaks mängijaks.

2015. aasta mais sõlmis ta lepingu Inglismaa kõrgliiga klubiga AFC Bournemouth. Aastatel 2018–2020 kuulus ta Stoke City ridadesse.

2020. aasta juulis sõlmis ta lepingu äsja Austraalia kõrgliigaga liituva klubiga Macarthur FC.

Vigastuse tõttu teatas ta jalgpallurikarjääri lõpetamisest 2021. aasta oktoobris."Former Australian goalkeeper Adam Federici retires ahead of Macarthur FC's A-League Men season". abc.net.au. 23.10.2021. Vaadatud 23.10.2021

Austraalia jalgpallikoondises mängis Federici aastatel 2010–2016 kokku 16 korda. Ta kuulus Austraalia koondisse 2010. aasta maailmameistrivõistlustel. Lisaks kuulus ta 2008. aasta suveolümpiamängude jalgpalliturniiril Austraalia olümpiavõistkonda.

 Viited 

 Välislingid 

Kategooria:Austraalia jalgpallurid
Kategooria:Reading FC mängijad
Kategooria:AFC Bournemouthi mängijad
Kategooria:Stoke City FC mängijad
Kategooria:Premier League'i mängijad
Kategooria:The Championshipi mängijad
Kategooria:League One'i mängijad
Kategooria:Sündinud 1985